שיחה:דני פרידלנדר

message: בכל הכבוד לכותב הערך אני סבור שהביוגרפיה של דני פרידלנדר איננה בולטת באופן המצדיק קיום ערך על אודותיו בוויקיפדיה. אני משער שהצידוק לקיום הערך נשען בין היתר על העובדה שהערך על יעל דורון לא נמחק. בכוונתי ליזום הצבעת מחיקה על אותו ערך. יואב ר. - שיחה - נופי חלונות 10 22:51, 9 במרץ 2020 (IST)
replies: text: עברנו את זה עם יעל דורון. הערך נכתב כי מדובר באישיות טלוויזיונית בתוכנית עם רייטינג גבוה ובאזז. דיון מיותר. למיטב ידיעתי לאחר שחלף זמן רב, אתה לא יכול ליזום עכשיו הצבעת מחיקה על הערך של יעל דורון Nirvadel - שיחה 23:35, 9 במרץ 2020 (IST)
replies: text: :אכן לאסתם ענה שיש שלצורך הצבעת מחיקה בערך של יעל דורון יש ליזום דיון חשיבות נוסף עליו.

text: :אם הדיון כאן מיותר או לא נראה בהמשך. אציין שהערך כאן והביוגרפיה שבו דלים בהרבה מאלו שבערך על יעל דורון. אני טוען שההשתתפות בתכנית טלוויזיה כשלעצמה איננה יכולה להקנות חשיבות אנציקלופדית למר פרידלנדר, שכן זהו רף חשיבות אנציקלופדית נמוך באופן מוגזם. יואב ר. - שיחה - נופי חלונות 10 00:05, 10 במרץ 2020 (IST)
replies: text: :: המידע בערך הוא דל מאוד. במידה ולא יורחב, לא נראה לי שיש חשיבות. דוד א. - שיחה 07:39, 10 במרץ 2020 (IST)
replies: text: :::בערך על יעל דורון ישנו פרק "פעילות אקדמית ומקצועית", אם אפשר לכתוב משהו דומה על פרידלנדר רף החשיבות יכול לעלות, אך לערך כפי שהוא כעת אין חשיבות. אלעדב. - שיחה 07:53, 10 במרץ 2020 (IST)
replies: text: ::::לא כתבתי את הערך כיוון שהוא פסיכולוג בולט. כפסיכולוג הוא לא זכאי לערך. כמשתתף בתוכנית טלוויזיה נצפית יש חשיבות לערך (למי שאינו צופה בחתונה ממבט ראשון:פרידלנדר מופיע בכל פרק של התוכנית. בכל תוכנית מדבר פרידלנדר למצלמה אודות הדינמיקה בין הזוגות. בנוסף יש בכל פרק סשן של מעין טיפול זוגי בו פרידלנדר ודורון משוחחים עם הזוגות המשתתפים). מבחינה טלוויזיונית ניתן להקבילו לצ'ייסר איתי הרמן או לשופטים בתוכנית ריאלטי נצפית. בנוסף דמותו זכתה לחיקוי בארץ נהדרת, שמחקה דמויות פוליטיות ודמויות בעלות חשיבות בתרבות הישראלית Nirvadel - שיחה 08:57, 10 במרץ 2020 (IST)
replies: text: :::::אני מאמץ את נימוקיו של יוצר הערך, Nirvadel,  ותומך בהמשך קיומו של הערך. --א 158 - שיחה 10:47, 10 במרץ 2020 (IST)
replies: text: ::::::המחלוקת מתמקדת אם כן בנוגע לשאלה אם הופעה בתכנית טלוויזיה יכולה להקנות לאישיות חשיבות אנציקלופדית. יואב ר. - שיחה - נופי חלונות 10 11:09, 10 במרץ 2020 (IST)
replies: text: :::::::. לדעתי גם הוא וגם יעל דורון הם חסרי חשיבות לחלוטין. אמירו • שיחה 13:11, 10 במרץ 2020 (IST)
replies: text: :::::::: כפי שהערך כתוב היום כמות המידע בערך מעטה מאוד, לא נראה לי שישנה חשיבות אינציקלופדיתBalberg - שיחה 18:44, 13 במרץ 2020 (IST)
replies: text: ::::::::: לדעתי יש חשיבות לערך. אמנם כמו שאמרו אין כ"כ חשיבות לערך מבחינת העשייה שלו כפסיכולוג, אבל כדמות בתרבות הפופולרית יש חשיבות בעיני. קיימים גם ערכים אחרים על משתתפים בתכניות ריאליטי מסוימות למשל. AnnieBunny1 - שיחה 17:41, 16 במרץ 2020 (IST)
replies: text: ::::::::::AnnieBunny1 ניסחת זאת יפה ועל כן אני בהחלט רואה חשיבות. כמו כן, ראוי להרחיב את הערך. Hello513 - שיחה 19:50, 16 במרץ 2020 (IST)
replies: text: :::::::::::יש חשיבות לערך כמשתתף בתוכנית טלוויזיה נצפית. דוריאן • DGW – Talk‏ 10:50, 17 במרץ 2020 (IST)
לבד זה לא מספיק לדעתי לחשיבות. אין מה להשוות ליעל דורון שם בנוכחות תקשרותית כתוב פי כמה יותר מידע מכאן.מניח שימנף את ההופעה הספציפית הזאת לקריירה מוכרת יותר, אבל נראה על פי הערך שבינתיים זה לא קרה. מבחינתי זה משול לדמות משנית קבועה בסדרה מצליחה - לזכרוני לבד לא מספיק. איש השום (Theshumai) - שיחה 15:47, 18 במרץ 2020 (IST)

text: , רק ניתן להרחיב את הערך בצורה משמעותית. King G.A - נא הקלד לשיחה 14:34, 21 במרץ 2020 (IST)
thread_title: דיון חשיבות אנציקלופדית

message: כל המדינה מדברת על חתונמי, עוד עונה, שלישית במספר שבה דני פרידלנדר מופיע פעמיים בשבוע בתוכנית פריים טיים בטלוויזיה, תוכנית עם באז אדיר, אחוזי צפייה גבוהים, אבל לא, אין מקום לערך עליו Nirvadel - שיחה 09:54, 21 בספטמבר 2021 (IDT)
replies: text: הערך נמחק במרץ 2020 בהצבעת מחיקה ברוב של 11:29 (לאחר שכבר עלו שלוש עונות), מאז כל מה שהשתנה זה שעלתה עונה נוספת - לדעתי האמור לא מהווה "שינוי נסיבות מהותי שחל מאז הדיון הקודם" כנדרש בנהלים. יש לכבד את החלטות הקהילה. אמירו • שיחה 14:27, 27 בספטמבר 2021 (IDT)
replies: text: :בעונה הראשונה דני לא השתתף. העונה השנייה שבה השתתף לא זכתתה לאותה תהודה. העונה השלישית שלו היא מגה עונה, אין אדם בישראל שאינו יודע מיהם מנור ובן, מעיין ודני, מנו ונטע פילטר Nirvadel - שיחה 14:31, 27 בספטמבר 2021 (IDT)
replies: text: ::אני חולק על הקביעה שכביכול "אין אדם בישראל שאינו יודע מיהם" אנשים אלו. (למעשה, יש אנשים רבים בישראל שמעולם לא שמעו עליהם).

text: ::לגבי השאר, אני מסכים עם אמירו שעונה נוספת אינה שינוי נסיבות מהותי מאז הוחלט למחוק את הערך לפני שנה וחצי בסה"כ. Dovno - שיחה 15:02, 27 בספטמבר 2021 (IDT)
replies: text: :::יתכן וישנם תושבי הארץ כגון מסתננים/פליטים מאריתראה או משת"פים שהיגרו לישראל, איחוד משפחות וכדומה שאינם בקיאים בתרבות הישראלית. מעבר לכך, זה כבר נדיר Nirvadel - שיחה 15:07, 27 בספטמבר 2021 (IDT)
replies: text: ::::אעיד על עצמי שאינני מסתנן/פליט מאריתראה וגם אינני משת"פ שהיגר לישראל. ובכל זאת, אף אחד מהשמות אלו אינם מוכרים לי (ואינני היחיד). ברור לי שיש הרבה שצפו בעונה, אולם מכך לקפוץ ל"כל אחד בישראל מכיר אותם" זו שגיאה - זה שאתה ומכריך מכירים משהו לא אומר שכל שאר האוכלוסיה באותו המקום. ולבטל דעות של אחרים בטענה "אז הם לא באמת ישראלים" זהו כשל לוגי מוכר שנקרא "שום סקוטי אמיתי". Dovno - שיחה 15:27, 27 בספטמבר 2021 (IDT)
replies: text: :::::אני קצת נבוך מכך שאני לא מסתנן/פליט מאריתראה או משת"פ שהיגר לישראל, ובכל זאת לא שמעתי על מנור ובן, מעיין ודני, מנו ונטע פילטר. כרגע אני שוקל מחדש את בחירות החיים שלי, כמו למשל ההחלטה לצפות רק בעונות השנייה והשלישית, ולא להמשיך לעונה הרביעית. אולי אני צריך להגר מהארץ וזהו. התו השמיני ♫ הבה נשוחח ♫ דיווח על טעויות 15:48, 1 באוקטובר 2021 (IDT)
replies: text: :::::: תרשו לי לצטט את  ואת  - גם אני קצת נבוך מכך שאני לא מסתנן/פליט מאריתראה או משת"פ שהיגר לישראל, ובכל זאת לא שמעתי על מנור ובן, מעיין ודני, מנו ונטע פילטר. שמעתי על הסדרה אבל לא ראיתי אף פרק. אגב - אני לא רואה טלוויזיה, אין לי HOTVOD ואין לי נטפליקס. אם אתם שואלים "אז מה אתה עושה בזמנך החופשי" אענה - כותב ערכים בוויקיפדיה. דרור - שיחה 23:16, 14 באוקטובר 2021 (IDT)
thread_title:  יאללה עונה רביעית ושלישית לדני 

message: הוא לא אישיות מפורסם. לא פיסל, לא צייר. עכשיו מגיש תוכנית חדשה בערוץ של קשת 12. אז מה. מי צופה היום בערוץ אלג'זירה הזה. 77.137.73.96 08:21, 2 במאי 2023 (IDT)
thread_title:  לפרידלנדר אין מקום שיתנו לו ערך